runetrust/blame-folketinget-dk huggingface dataset:
Aaja Chemnitz (IA), 2023-11-14:
Tak til Venstre, og tak til ordføreren for en god tale.
Hvis Grønland skal have en større rolle, fordrer det også en dialog, og jeg vil gerne takke ordføreren for at have nerve i sin tale, for jeg synes, jeg mærkede noget hjerteblod.
Regeringen har et kontaktudvalg.
Hvad har Folketinget?
Vi forsøgte at skabe en formel struktur omkring det, og så var der ligesom ikke et ønske fra Grønlands side, og det må man jo så respektere.
Men man kan sige, at den fortsatte dialog er der jo brug for, særlig hvis det er, at man gerne vil sikre, at Grønland får mulighed for at spille den her større rolle.
Så hvilken anden form kunne det have, kunne jeg indledende spørge ordføreren?
Carsten Bach (LA), 2023-11-14:
Så det står soleklart for Moderaternes ordfører, hvad regeringens interne linje er i forhold til Arktis som lavspændingsområde.
Henrik Frandsen (M), 2023-11-14:
Ja, med den begrænsede indsigt, jeg har – som dog nok alligevel ikke er så begrænset – synes jeg, det står meget klart for mig, at regeringen har en klar linje, når det gælder Arktis, og det er den her redegørelse også et udtryk for.
Det har altid haft en stor betydning for rigsfællesskabet.
Og i spørgsmålet om, hvorvidt det er et højspændingsområde, tror jeg regeringen har en helt klar linje der.
Jesper Petersen (S), 2023-11-14:
Men jeg gør det, fordi jeg også synes, det er lidt pjattet, hvad der sådan er begyndt at foregå i den her diskussion.
Så jeg vil egentlig bare stille det spørgsmål til hr. Henrik Frandsen, om han er enig i, at man godt kan have en ambition om og en målsætning om at have Arktis som et lavspændingsområde og samtidig erkende, at det er en ambition, der er under pres af de vilkår, der gælder nu.
Er hr. Henrik Frandsen enig i, at sådan kan man faktisk godt have det på samme tid?
Henrik Frandsen (M), 2023-11-14:
Jeg vil gerne give hr. Jesper Petersen ret i, at den ambition kan man sagtens have.
Der er ingen tvivl om, at jo mere tilgængelig Arktis bliver, jo mere opmærksomhed og jo flere handelsruter, der kommer, og jo flere udnyttelsesmuligheder, der bliver i Arktis, jo større er tilskyndelsen også med de interessenter, der er, til at gøre det til et højspændingsområde.
Så ja, man kan sagtens have den ambition.
Christian Friis Bach (RV), 2023-11-14:
Tak for det, og lad mig starte med at takke hr. Karsten Hønge, hr. Carsten Bach, hr. Rasmus Jarlov og fru Trine Pertou Mach for at lade mig komme på lidt tidligere af hensyn til en konference om Vestsahara, hvor jeg lige har lovet at komme ned og hilse på.
Tak for en god redegørelse til regeringen.
Jeg vil gerne rose regeringen for at have styrket samarbejdet mellem Grønland, Færøerne og Danmark om det arktiske område, herunder i det Udenrigs- Sikkerheds- og Forsvarspolitiske Kontaktudvalg.
Og jeg håber i lighed med andre ordførere, at vi også kan styrke det samarbejde på parlamentarisk niveau, så vi også forhåbentlig snart kan samles om en ny fælles arktisk strategi for kongeriget.
Det internationale samarbejde om Arktis er jo udfordret i Arktisk Råd, hvor det har været nødvendigt at suspendere samarbejdet af hensyn til Ruslands aggression i Ukraine.
Det er en nødvendig beslutning.
Men jeg sætter pris på, at regeringen gør, hvad de kan, for at styrke samarbejdet i det arktiske område uden om Rusland.
Jeg skal ikke udtale mig om spændingsniveauet helt præcist, men hvis det engang har været 220 V, er det i hvert fald 350 nu, og vi håber i lighed med regeringen, at vi kan fastholde et lavspændingsområde i det arktiske.
Vi ønsker til gengæld også at tage bestik af, at Rusland optrapper, endda med elementer af offensiv karakter, og derfor ønsker vi jo at styrke vores samarbejde med Grønland og Færøerne om at overvåge, kontrollere og i sidste ende forsvare det arktiske område og Nordatlanten.
Det er en vigtig prioritet for os i forsvarsforhandlingerne, helt som vi ønsker at styrke det nordiske forsvarssamarbejde, NORDEFCO, med Island, Finland, Norge og Sverige henset til det her ændrede trusselsbillede.
Vi bakker meget op om øget forskning i området, ikke mindst omkring klima, som er en helt afgørende prioritet, miljø, natur, biodiversitet og den maritime forskning.
Og jeg glæder mig over indsatsen fra DTU Aqua og nu senest med den bevilling, vi har fået til det nye arktiskgående forskningsskib Dana V, som vi fik en ekstrabevilling til i forskningsreserven, så vi nu kan få det skib ud at sejle så hurtigt som muligt.
Det er konventioner, som er helt afgørende også for det arktiske område, og vi skal fortsætte med den forskning og det samarbejde, vi har der.
Endelig vil jeg sige: I den her periode, hvor det statslige samarbejde er hæmmet af Ruslands krig, skal vi øge samarbejdet mellem de oprindelige folks organisationer og bakke yderligere op om det.
Med hensyn til de seks oprindelige folk i det arktiske område skal vi styrke vores indsats for at fremme, integrere og sikre deres rettigheder og inddrage deres viden, viden fra lokalsamfund i overensstemmelse med FN's erklæring om oprindelige folks rettigheder.
Og til allersidst vil jeg sige: I lighed med den debat, der lige udspandt sig, også når det gælder oprindelige folk, håber jeg og opfordrer regeringen til at tage FN's særlige rapporteurs rapport om diskrimination og forskelsbehandling af vores grønlandske medborgere, ikke mindst i Danmark, meget alvorligt, og sikre en solid opfølgning på den.
Tak for ordet.
Carsten Bach (LA), 2023-11-14:
Tak, og tak for en prægtig ordførertale, vil jeg faktisk sige, som jo også adresserer det her med realismen i debatten, hvilket jeg synes er ret vigtigt.
Jeg kan bekræfte, at SF's forsvarsordfører og SF generelt, når vi er i forsvarsforligskredsen, prioriterer Arktis rigtig højt og gør det i samarbejde med mit eget parti, Liberal Alliance.
Det er vi utrolig glade for.
Det har vi hørt den nuværende forsvarsminister sige.
Vi har tidligere hørt, at Østersøregionen var det dominerende, men det kan vi jo altid lade ligge.
Det, jeg egentlig godt vil spørge ordføreren til, er de her betegnelser om rigsfællesskabet som værende risikofyldt og et farligt foretagende.
Det tror jeg lige jeg skal have SF's ordfører til at uddybe.
Karsten Hønge (SF), 2023-11-14:
Så vidt jeg lige forstod spørgsmålet i forhold til det, jeg sagde – hvis det her er et svar på det; jeg er lidt i tvivl om spørgsmålet – er svaret, at det er dyrt og risikofyldt for Danmark at være en arktisk stormagt, især for en lille nation som Danmark.
For vi sejler her i farvand, hvor der er meget mægtige lande på spil og Danmark er under pres.
Så det her med at stille det op, som om det er meget attråværdigt for Danmark at være en arktisk stormagt, tillod jeg mig bare at stille spørgsmålstegn ved, for så enkelt er det ikke.
Det er enormt dyrt, og det er en farlig balancegang – hvis det var svar på spørgsmålet.
Carsten Bach (LA), 2023-11-14:
Farligt og risikofyldt er jeg sådan set også enig i, men jeg savner måske lidt en konkretisering af det fra SF.
Hvad er det farefulde element?
Karsten Hønge (SF), 2023-11-14:
Det er, at spændingerne stiger markant i de her år.
Russerne opruster jo klart på Franz Josefs land.
Vi ser amerikanerne jo også opruste på deres måde.
Så er der det, at vi også ser, og det kan jo være en stor frygt, at hvis Rusland bliver presset tilstrækkelig meget af krigen i Ukraine, kunne det måske åbne en bagdør for, at Kina kunne få indflydelse, samtidig med at isen smelter, så der kommer nye søveje.
Det betyder bare, at vi er i en meget ustabil situation, og at det kan risikere at blive en meget farlig situation.
Det handler om, at vi fundamentalt skal gribe alle udenrigspolitiske anliggender, der har tilknytning til Arktis, an på en ny måde.
Det skal ikke mere være noget med, at man har orienteret Grønland, at man har orienteret Færøerne; det skal ikke længere være noget med, at man, efter at nogle møder har været afholdt, fortæller resultatet af dem.
Ved alle forhandlinger, alle møder, der omhandler Arktis, skal Grønland og Færøerne være med helt inde ved bordet.
Det skal ikke oversættes, det skal ikke fortolkes, det skal ikke videreformidles af Danmark.
Aaja Chemnitz (IA), 2023-11-14:
Tak til ordføreren.
Man kan sige, at viden måske også er ret centralt i forhold til det, som ordføreren er inde på, altså at man har lige adgang til viden om sig selv for at kunne træffe nogle beslutninger på et oplyst grundlag.
Noget andet, som IA og SF har samarbejdet om, er at sikre, at vores kollegaer herinde får noget mere viden om Grønlands kultur, historie og sprog, og det synes jeg sådan set er et godt eksempel på, hvordan man også sådan i dagligdagen kan være med til at sikre, at mange ordførere, som ikke nødvendigvis har været i Grønland, får et større kendskab til Grønland.
Karsten Hønge (SF), 2023-11-14:
Ja, det er på høje tid, at vi gør en mere organiseret indsats for at løfte niveauet, ikke kun blandt Folketingets medlemmer, men også blandt partiansatte og andre, der er engageret i dansk politik.
Det er jo simpelt hen beskæmmende, hvor lidt man faktisk ved om dagligdagen i Grønland og på Færøerne.
Der er en stor opgave foran os.
Sjúrður Skaale (JF), 2023-11-14:
Tak for det, og tak for talen.
Ordføreren sagde sådan næsten hånligt, at det jo er absurd – sådan hørte jeg det – at skulle bore efter olie det sted på kloden, som er hårdest ramt af klimaændringerne.
Hvorfor er det værre at bore efter olie i Grønland, end det er i Nordsøen?
Altså, den olie, der udvindes i Nordsøen, rammer Arktis præcis lige så hårdt som den olie, som man eventuel ville udvinde i Grønland.
Hvorfor er det således, at vi, som bliver hårdest ramt af klimaændringerne, ikke må tjene penge på olie, mens de, som ikke bliver så hårdt ramt, godt må tjene penge på olie, og så rammer konsekvenserne nogen, der bor andre steder på kloden?
Henrik Frandsen (M), 2023-11-14:
Jeg tror ikke, jeg vil stå her på Folketingets talerstol og udtale mig om, hvorvidt hr. Carsten Bach er naiv eller ikke er naiv.
Jeg kan med meget stor overbevisning i stemmen sige, at jeg selvfølgelig er helt på linje med landets udenrigsminister på det her område, ligesom jeg også er på linje med regeringen på det her område.
Med den viden jeg har – og nu ved jeg jo ikke alt, men jeg synes selv, jeg ved meget – er jeg ikke vidende om, at der er en intern uenighed i regeringen om, hvorvidt Arktis er et højspændingsområde eller et lavspændingsområde.
Ellers kan jeg i øvrigt tilslutte mig det, som Venstres ordfører sagde i sin ordførertale.
Carsten Bach (LA), 2023-11-14:
Som jeg også forsøgte at gengive i mit spørgsmål til Venstres ordfører tidligere, har vi hørt en statsminister omtale det som værende naivt at forestille sig Arktis som et lavspændingsområde.
Til gengæld hørte vi tidligere Socialdemokratiets ordfører tale om Arktis som netop et lavspændingsområde, vel og mærke jo et parti, Socialdemokratiet, hvor statsministeren også er partileder.
Så har vi en udenrigsminister, som er partileder for Moderaterne, ordførerens parti.
Og jeg har i hvert fald lyttet mig frem til en udenrigsminister, der taler om Arktis som et lavspændingsområde.
Derfor er jeg jo qua den anden slutningsrække fra statsministeren til Socialdemokratiets ordfører meget spændt på at høre Moderaternes ordfører om, hvorvidt Arktis er et lavspændingsområde, eller om vi faktisk er naive, fordi vi mener det.
Michael Aastrup Jensen (V), 2023-11-14:
Det er et rigtig godt spørgsmål, for jeg er på ingen måde argumentresistent, i forhold til om det skal være den ene konstruktion frem for den anden konstruktion.
Jeg er, præcis som der bliver lagt op til, interesseret i kun én ting, og det er mere dialog og mere inddragelse.
Så mit forslag skal være, at man diskuterer i vores søsterudvalg i Grønland, om der er en eller anden bestemt dialog, en bestemt mødeform, en bestemt måde at gribe det an på.
Er det tilfældet, er jeg ekstremt lydhør over for det, og det tror jeg også resten af udvalget er.
Aaja Chemnitz (IA), 2023-11-14:
I forlængelse af den tidligere debat med ordføreren fra Liberal Alliance kunne man stille det spørgsmål, om regeringen har en rigsfællesskabspolitik, og om Grønland har en rigsfællesskabspolitik.
Man kan sige, at i Grønland siger vi hele tiden: »Intet om os, uden os«.
Så det er måske i hvert fald overskriften på den politik, vi fører hjemme i Grønland, og det har regeringen jo så taget til sig, så det er måske også overskriften på regeringens rigsfællesskabspolitik.
Men jeg synes nogle gange, at der godt kan mangle sådan lidt egne initiativer, måske også fra regeringens side, i forhold til netop at sikre ikke kun en inddragelse, men også et initiativ og en virkelyst i forhold til at ville fællesskabet i rigsfællesskabet.
Michael Aastrup Jensen (V), 2023-11-14:
Det anerkender jeg klart.
Jeg føler også bare, at det lidt er en farlig kurs.
For noget af det, jeg synes kunne være det farligste, var, hvis jeg ud over de ordførerposter, jeg har, som ordfører for Grønland og for den sags skyld Færøerne går ud og siger, at nu synes jeg, at man i Grønland og på Færøerne skal gøre sådan og sådan.
Det er heller ikke sådan, jeg hører spørgeren sige, men det er bare det, jeg er nervøs for.
For så kan man med rette skyde mig i skoene, at jeg blander mig, og spørge, hvorfor jeg skal det.
Derfor håber jeg mere, at vi kan gå i en ligeværdig dialog, og det er det, jeg prøver at lægge op til.
Anna Falkenberg (SP), 2023-11-14:
Tak for en rigtig, rigtig god tale fra ordføreren, som jeg kan erklære mig en til en enig i, og også tak for det gode arbejde, som ordføreren, som også er formand for Det Udenrigspolitiske Nævn, har gjort for at få etableret den her kontakt til udvalgene på Færøerne og i Grønland.
Vi havde et rigtig, rigtig fint møde i Nuuk, synes jeg personligt, hvor jeg deltog sammen med Det Udenrigspolitiske Nævn, og jeg er selvfølgelig også ærgerlig over, at der ikke er en opbakning fra Grønland til, at det kan fortsætte.
Men kan man forestille sig, at man kan fortsætte samarbejdet på dansk-færøsk niveau nu, når der er et ønske om det fra færøsk side?
Michael Aastrup Jensen (V), 2023-11-14:
Jeg kan selvfølgelig ikke tale på vegne af udvalget; jeg kan kun tale på egne vegne.
Jeg ved, at vi er ved at sætte et møde op med min gode kollega fra Færøerne, og der vil det også være mit indspark, hvordan vi kan videreudvikle den rigtig gode dialog, vi havde allerede på vores møde i Nuuk.
Anna Falkenberg (SP), 2023-11-14:
Tak, og jeg er helt enig.
Det glæder jeg mig også til at høre nærmere om.
Så vil jeg også takke for, at ordføreren kommer ind på Færøernes forhold til EU og vores stærke ønske om en handelsaftale.
Jeg tror næsten ikke, at jeg har stået i den her sal uden at nævne lige præcis det emne, og jeg tror, det er vigtigt, at vi hele tiden bliver ved med at løfte det op.
Ordføreren nævner også, at vi kunne gøre noget mere parlamentarisk.
Er det noget, vi ville kunne bruge Det Udenrigspolitiske Nævn til, f.eks. at løfte det spørgsmål, også i nogle fora, der ikke er fortrolige, og om nogle ting, vi så kan kommunikere udadtil?
Michael Aastrup Jensen (V), 2023-11-14:
Jeg kan godt komme med et tilsagn om, at jeg i hvert fald personligt vil anbefale resten af Det Udenrigspolitiske Nævn, at vi decideret holder en høring omkring det her.
Sjúrður Skaale (JF), 2023-11-14:
Det spørgsmål, jeg ønskede at stille, var det andet spørgsmål, som fru Anna Falkenberg stillede.
Men jeg vil bare pointere, at det er vigtigt, at man i EU forstår, at handelspolitikken og erhvervspolitikken ikke kun handler om handel og erhverv, men at det har et meget, meget stærkt sikkerhedspolitisk aspekt, og at det faktum, at Rusland har ladet sine døre stå åbne for færøske varer siden 2014, har en politisk intention.
Det drejer sig ikke om økonomi først og fremmest; økonomien er et redskab til at opnå en politisk indflydelse.
Det er det, vi oplever, og derfor er det utrolig vigtigt, at vi står sammen.
Michael Aastrup Jensen (V), 2023-11-14:
Jamen jeg er ethundrede procent enig.
Lad os derfor gøre, hvad vi kan.
Altså, det her er så vigtigt.
Men det er også vigtigt fra EU's side, og det er jo det, vi skal have forklaret vores europæiske venner, nemlig at hvis man ønsker at sikre, at vi vinder i den geopolitiske kamp, som der er lige i øjeblikket – lad os sige det, som det er – så er det også vigtigt, at EU er en medspiller.
Så lad os på alle mulige måder og på alle fronter hjælpe til – det er i hvert fald mit tilsagn herfra.
Henrik Frandsen (M), 2023-11-14:
Nu står jeg her igen på vegne af vores ordfører på området, Jeppe Søe, der heller ikke har mulighed for at være til stede ved den her redegørelse i dag.
Jeg fremlægger derfor den her tale på vegne af ham, og derfor bliver den heller ikke ret lang.
Den arktiske redegørelse, som vi behandler i dag, indeholder en lang række uhyre vigtige emner, der alle på den ene eller den anden måde påvirker Arktis og dermed også resten af verden.
Så sent som for et par dage siden kunne man læse i medierne, at gletsjerne på Grønland smelter fem gange så hurtigt som forudset.
Når isen smelter, bliver Arktis mere tilgængelig både for ressourceudvinding i selve Arktis og i form af nye sejlruter rundt omkring Arktis.
Disse nye sejlruter vækker selvsagt stor interesse hos de omkringliggende nationer, da de er særdeles brugbare som handelsruter og til militær tilstedeværelse.
Derfor er det af største vigtighed, at kongeriget og vores allierede er til stede i regionen, og at vores fokus især er på overvågning og suverænitetshåndhævelse, samtidig med at vi holder fast i målsætningen om lavspænding i Arktis på trods af den nye geopolitiske virkelighed, som er lidt urolig, og at vi desuden fortsætter det tætte samarbejde om udenrigs- og sikkerhedspolitiske spørgsmål, der vedrører Færøerne og Grønland, sådan at vi sammen skaber gode fælles løsninger.
Tak for ordet.
Aaja Chemnitz (IA), 2023-11-14:
Tak til ordføreren for talen, også tak for godt samarbejde mellem Moderaterne og IA.
Det vil jeg gerne sige tak for.
I fællesskab med regeringspartierne har vi jo besluttet, at vi inden længe holder et arrangement om Grønland og Færøerne, og det er rigtig positivt, fordi det er med til at sikre, at der er noget mere viden om Grønland og Færøerne hos regeringspartierne.
Så det vil jeg gerne kvittere for.
Noget af det, som FN's specialrapportør og andre aktører har været inde og pege på, er behovet for bedre ligebehandling i forhold til grønlændere, der bor i Danmark.
Og det, de peger på bl.a. Hos Institut for Menneskerettigheder, er, at man bør oprette en statslig enhed, som skal koordinere indsatsen i forhold til grønlændere i Danmark, men man skal også være med til at tage nogle initiativer fra regeringens side, fra statens side i forhold til at sikre ligebehandling.
Henrik Frandsen (M), 2023-11-14:
Jeg sætter selv meget stor pris på det møde, der er aftalt mellem de tre fra SVM-regeringen og de fire nordatlantiske mandater, om det at øge vidensniveauet internt mellem vores folketingsmedlemmer.
Jeg kommer selv fra en del af landet, hvor vi også bliver kigget efter i kortene en gang imellem, med hensyn til hvordan vi behandler vores tyske mindretal i Sønderjylland.
Der får man jo også nogle henstillinger, hver gang de er på besøg, om, at der er nogle forskellige ting, man skal justere på.
Det er noget, vi tager meget alvorligt i Sønderjylland, og det mener jeg også helt klart, at man skal gøre i den her sammenhæng
Aaja Chemnitz (IA), 2023-11-14:
Mange tak.
Man kan sige, at mindretallet i Syddanmark er noget anderledes og er anerkendt som et etnisk mindretal i Danmark.
Men der er stadig væk brug for, at man gør nogle indsatser i forhold til grønlændere i Danmark.
Det vil jeg bare gerne understrege – altså at man godt kan lade sig inspirere, men at man også er nødt til at tage nogle initiativer.
Og det udestår, som tingene er lige nu, fordi der netop ikke er sådan en registrering af det.
Kunne man gøre det på en anden måde?
Henrik Frandsen (M), 2023-11-14:
Budskabet er helt klart modtaget.
Er der ting, vi kan gøre bedre, skal vi selvfølgelig kigge på det.
Så tak for budskabet.
Bjørn Brandenborg (S), 2023-11-14:
Nej, og jeg vil så også anholde, at det er andre lande, der bestemmer, hvad det er for en lovgivning, som vi vedtager her i Folketinget.
Den vedtager vi selv.
Det er derfor, vi har den debat, som vi har nu.
Men jeg vil gerne imødekomme, som jeg også sagde i min tale, det, at det jo er en diskussion om at finde de rette balancer i den her debat.
Og jeg synes faktisk, at vi med det her lovforslag, som vi har fremsat og har til behandling her i dag, har fundet de balancer, hvor vi håndterer den meget konkrete trussel, som vores egne efterretningstjenester vurderer og som andre landes efterretningstjenester også vurderer der er, ved at give vores politi den bedste forudsætning for at kunne arbejde med at vurdere de her ting og altså giver vores politi den bedste mulighed for at kunne arbejde med den her lovgivning.
Mai Mercado (KF), 2023-11-14:
Så tror jeg ikke, der er nogen, der forstår, hvorfor den pressemeddelelse fra Justitsministeriet partout skulle udsendes på engelsk.
Det er mig bekendt ikke almindelig praksis.
Jeg vil også spørge ind til noget andet, for en lov skal jo være klar, den skal være tydelig, og den skal betyde, at borgerne ved, hvad der forventes af dem.
Det betyder også, at politiet skal kunne håndtere den lov ude på gader og stræder.
Er ordføreren enig i, at det bliver vanskeligt for den enkelte betjent at håndhæve loven, når der er 185 godkendte trossamfund med dertilhørende skrifter i Danmark?
Preben Bang Henriksen (V), 2023-11-14:
Det er da rart med de her forslag, og jeg vil så sige, at det er et forslag, der åbenbart skal nå samme resultat.
Så kan man jo godt vurdere, om det skal ske efter den ene eller efter den anden lov.
Men i relation til politiloven har min socialdemokratiske kollega jo nævnt, at den forudsætter, at der er en konkret fare, og det behøver der jo ikke nødvendigvis være i forbindelse med en koranafbrænding.
Der behøver ikke at være nogen menneskelig fare knyttet til sådan en, og derfor er politiloven ikke anvendelig, i hvert fald ikke § 7 og § 8.
Jeg går ud fra, det er dem, man hentyder til.
Halime Oguz (SF), 2023-11-14:
Tak for det.
Frem for alt må vi indse, at intet våben i alle verdens arsenaler er så formidabelt som frie mænd og kvinders vilje og moralske mod.
Citat slut.
Det er et citat fra tidligere præsident Ronald Reagan.
I den sammenhæng er det en frihed, vi som danskere har, og som Venstre nu vil begrænse.
Friheden er vores stærkeste våben og lyset i mørket for de millioner af mennesker, der lever under åget af religiøs formørkelse.
Hvordan kan Danmarks Liberale Parti støtte denne frihedsbegrænsende lov?
Jeg synes, at ordføreren kommer med nogle bortforklaringer, som ordføreren i virkeligheden heller ikke selv tror på.
Hvis vi sælger ud af vores frihed i håb om at få fred, udskyder vi jo bare problemet til senere generationer.
I mellemtiden vokser truslen imod os og vores frihed.
Mener Venstres ordfører, at det er udtryk for ansvarlighed at skubbe problemet videre til næste generation, hvor omkostningerne for at konfrontere problemerne ved islamismen kun vil være større?
Vil det ikke være rettidig omhu at begynde allerede i dag?
Preben Bang Henriksen (V), 2023-11-14:
Det er muligt, at spørgeren ikke mener, at jeg svarer på det, men så er det altså, fordi jeg ikke rigtig forstår spørgsmålet.
Jeg gør, hvad jeg kan, for at svare, vil jeg sige.
Nu bliver det lagt til grund, at vi sælger ud af vores frihed.
Jah, jeg må bare sige, at jeg før nævnte de her 425 andre indskrænkninger, der er i ytringsfriheden i Danmark, som stort set alle partier i Folketinget har stemt for.
Det er ikke at sælge ud af danskernes frihed.
Vi sikrer tværtimod, at danske personer og danske interesser i udlandet har deres frihed.